ประมูล 4G ชั่วโมงแรกสู้ราคาทุกรายทั้งสองใบเท่ากันที่ 14,796 ลบ.
ประมูล 4G ชั่วโมงแรกสู้ราคาทุกรายทั้งสองใบเท่ากันที่ 14,796 ลบ.
15 ธ.ค. 2558

ผู้สื่อข่าวรายงานว่า ประมูล 4G ชั่วโมงแรกสู้ราคาทุกรายทั้งสองใบเท่ากันที่ 14,796 ล้านบาท ซึ่งมีผู้เคาะราคา 4 ราย คือ 1. บริษัท  แจส โมบาย บรอดแบรนด์ จำกัด บริษัทในเครือบริษัทจัสมิน อินเตอร์เนชั่นแนล จำกัด (มหาชน) หรือ JAS 2. บริษัท ดีแทค ไตรเน็ต จำกัด บริษัทในเครือ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC 3. บริษัท แอดวานซ์ ไวร์เลส เน็ทเวอร์ค จำกัด บริษัทในเครือ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC และ 4. บริษัท ทรูมูฟ เอช ยูนิเวอร์แซล คอมมิวนิเคชั่น จำกัด บริษัทในเครือ บริษัท ทรู คอร์ปอเรชั่น จำกัด (มหาชน) หรือ TRUE
โดยการประมูลคลื่นความถี่ย่าน 900 MHz จำนวนสองชุด รอบแรกเริ่มขึ้นเมื่อเวลา 9.00 น.โดยผู้เข้าร่วมประมูลต้องเคาะราคาทุกราย โดยใบแรกมีผู้เคาะราคา 1 รายมาที่ 13,508 ล้านบาท เพิ่มขึ้น 644 ล้านบาท หรือ 5% จากราคาเริ่มต้น 12,864 ล้านบาท ตามหลักเกณฑ์ที่คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ (กสทช.)กำหนดไว้ เช่นเดียวกับใบที่สอง มีผู้เคาะราคา 3 ราย มาที่ 13,508 ล้านบาทเช่นกัน
ส่วนรอบที่ 2 มีผู้เคาะราคา 1 รายขยับประมูลใบแรกมาที่ 14,152 ล้านบาท และใบที่ 2 ราคามาอยู่ที่ 14,152 ล้านบาท มีผู้เสนอราคา 2ราย โดยคาดผู้ชนะประมูลชั่วคราวใช้สิทธิไม่เสนอราคา
และรอบที่ 3 จบการประมูลชั่วโมงแรก มีผู้เคาะราคาใบแรกที่ราคา 14,796 ล้านบาท มีผู้เสนอราคา 1 ราย และใบที่สอง เสนอราคาเท่ากันที่ 14,796 ล้านบาท โดยมีผู้เสนอราคา 2 ราย
ทั้งนี้ การประมูลจะยังดำเนินต่อไป และเมื่อการเคาะราคามาถึง 16,080 ล้านบาท ซึ่งเป็นราคาเต็ม 100% ของราคาประเมิน ตามกติกาจะปรับการเคาะราคาเสนอแต่ละครั้งเพิ่มขึ้นเป็นคราวละ 322 ล้านบาท หรือ 2.5%ล